Programes de recerca | ESADE\nESADE ofereix 3 programes orientats a la recerca, dissenyats per proporcionar als professionals una formació en management i dret, i uns fonaments sòlids en metodologies de gestió teòriques per a la recerca bàsica i aplicada.\nEl MRes in Management Sciences vol proporcionar als participants uns fonaments sòlids en teories de la gestió i metodologies investigadores. Possibilita el desenvolupament de les habilitats investigadores i de gestió essencials per coordinar i desenvolupar projectes de recerca. El MRes es correspon amb el període de formació del PhD in Management Sciences.\nEl programa de doctorat proporciona formació analítica en metodologia i habilitats investigadores, capacitant els participants per tal que esdevinguin líders de la recerca i la formació en management en els seus camps respectius. Professors i alumnes col·laboren estretament per promoure la publicació dels seus treballs en destacats journals, i millorar així les oportunitats dels estudiants en un mercat internacional molt competitiu per al claustre acadèmic.\nESADE ofereix als estudiants que destaquen més en recerca l’oportunitat d’aplicar la metodologia investigadora en les ciències jurídiques, tant en dret privat com públic, realitzant amb èxit una tesi doctoral. Seguint les directrius d’un tutor personal, la tesi ha d’oferir un producte crític i original que influeixi en l’avenç del dret com un mitjà per prevenir o resoldre conflictes.


Actualizado el 24/08/2019 12:09 Compartir\nLes entitats han recordat que MÉS-Esquerra, en el seu moment, va fer al·legacions al Pla General que ara vol aprovar no només reclamant un model de ciutat compacta, sinó també “a la vista de la sentència del Tribunal Suprem, que va deixar ben clar que quedava sense justificació el PGOU redactat anteriorment”. En aquest sentit, no entenen el canvi de parer del grup municipal.\nEl Pla General contempla l'eliminació del 90% de les zones verdes previstes inicialment, malgrat les múltiples sentències que han rebaixat les desorbitades indemnitzacions que en reclamaven els propietaris. Això suposarà la possibilitat d’augmentar els terrenys urbanitzables a la perifèria, en detriment de l'edificabilitat en el nucli urbà.\n“Els habitatges que s’hi podran construir no corresponen a les necessitats reals de la població actual, amb famílies cada vegada més reduïdes, joves, parelles sense infants o pocs, famílies monoparentals etc, les quals cada vegada tenen menys recursos per fer front els abusius preus de l’habitatge”, han assegurat.\nPer tots aquests motius, els col·lectius ciutadans demanen a l’Ajuntament la paralització de l'actual PGOU i el retorn al procés d'aprovació inicial. “I si més no, que ens exposin quin pla volen aprovar”. De fet, els col·lectius pretenen posar tot l’èmfasi en la participació de la ciutadania. “És indiscutible que un PGOU és l'instrument que més participació ciutadana exigeix perquè serà amb el que decidirem la nostra vida futura”, han remarcat.


El Parlament del Kirguizistan torna a ajornar l'examen de la renúncia d'Akàiev\nEl Parlament del Kirguizistan ha ajornat una altra vegada per un dia l'examen de la dimissió firmada dilluns passat a Moscou pel president Askar Akàiev. Ahir el legislatiu ja va ajornar, suposadament per manca de quòrum, l'aprovació de la renúncia del president kirguís, refugiat a Rússia després de la revolta popular coneguda com la "revolució de les tulipes", que el va apartar del poder el 24 de març. A més d'aprovar la renúncia, demà està previst que el Parlament anunciï la data de les eleccions presidencials anticipades.\n05/04/2005 - 00.00 Actualitzat 06/04/2005 - 11.56\nAvui, no obstant, l'ajornament ha estat argumentat per la necessitat de "preparar meticulosament el debat de la renúncia del president", segons el president del Parlament, Omurbek Tekebàiev, que ha afegit que a la sessió hi assistiran el president en funcions, Kurmanbek Bakíev, els presidents de les corts Suprema i Constitucional, així com els representants de tots els partits polítics, que seran invitats especialment.\nEls debats seran retransmesos en directe per les televisions i ràdios locals. Els preparatius per a l'aprovació de la renúncia transcorren enmig de protestes populars contra la concessió a Akàiev de la condició d'expresident, que li confereix immunitat a ell i als membres de la seva família.\nAvui, igual que ahir, desenes de persones s'han congregat davant del Parlament per exigir, a més, que Akàiev presenti en persona la seva dimissió davant del Parlament, tal com exigeix la constitució del país. La seva dimissió va ser acordada en negociacions amb una delegació parlamentària kirguís encapçalada pel president de la cambra legislativa.\nA més d'acceptar la dimissió d'Akàiev, el Parlament ha d'anunciar la data de les eleccions presidencials anticipades.\nAskar Akàiev renunciarà avui de manera oficial al càrrec de president del que va ser deposat\nEl president kirguís derrocat dimitirà a canvi de seguretat i respectant la legalitat vigent\nEl representant de la Seguretat i Cooperació de la UE dubta de les eleccions al Kirguizistan\nEl nou Parlament del Kirguizistan elegeix com a president l'exlíder opositor Omurbek Tekebàiev\nAskar Akàiev presenta oficialment la seva dimissió a la presidència del Kirguizistan\nEl Parlament del Kirguizistan negocia amb el president derrocat la seva dimissió\nEl derrocat president kirguís accepta dimitir des de Moscou


Andorra Honest People (Pere Augé)\nAndorra Honest People\nTenim una oportunitat única de demostrar al món del que som capaços i sortir-ne clarament reforçats a nivell de l’opinió pública internacional, tot passa, però, per trobar una via de reestructuració de l’entitat que asseguri els interessos de clients i treballadors sense damnificats\nPere Augé 26/03/2015 23:30\nJa fa dies que la nostra societat està trasbalsada pels efectes en clau nacional i internacional que està tenint el comunicat del FinCen en relació a una de les cinc entitats bancàries del país i que ha motivat tot un seguit d’actuacions d’intervenció i salvaguarda per part de les nostres institucions governamentals i financeres i que han posat en alerta a la gran majoria de la nostra població, sorpresa per la dimensió que ha anat adquirint el conflicte dia a dia.\nTot de sobte, doncs, honestos ciutadans, uns, treballadors d'aquesta entitat, altres, clients que li havien confiat els seus suats estalvis, o empreses i empresaris que hi gestionaven la seva activitat financera, econòmica o comercial. Tots han vist alterada la seva quotidianitat per una situació d’emergència que ningú no s’esperava.\nIdentificats els punts febles o tòxics d'aquesta entitat i havent pres les mesures adequades per salvaguardar els interessos de tots sense excepció, que han estat avalades i lloades per aquells que les varen denunciar, ara toca restablir l’alterada estabilitat de forma urgent.\nEls darrers dies hem vist llargues cues de clients desconcertats reclamant informació i intentant recuperar els seus estalvis, els treballadors fent esforços encomiables per atendre tothom i organitzant-se per defensar els seus interessos que també ho són de les seves famílies, els nostres polítics treballant contrarellotge per crear un marc legal adequat per trobar les solucions més adients, els mitjans de comunicació informant dia a dia de l’evolució dels fets, però per damunt de tot molta solidaritat, de formes variades, fins i tot a través de les xarxes socials, m’atreviria a dir que més que mai, entonant un crit unànime de confiança en el nostre país i en l’honestedat de la nostra gent. Les mostres de suport han creuat fronteres i s’han erigit en un petit exèrcit virtual per combatre les infundades i calumnioses barbaritats que arribaven d’alguns mitjans de comunicació sensacionalistes forans, obsessionats en criminalitzar injustificadament un país, la seva gent, les seves empreses i les seves institucions.\nLa realitat, però, és una altra i molt diferent. Qui més qui menys o està afectat d’una o altra forma o coneix o treballa amb qui ho està, però malgrat el que puguin dir uns i altres, una entitat sana des del punt de vista de solvència i liquiditat, s’ha de poder reestructurar seguint els paràmetres que ens marca la Directiva 2014/59 i la seva adaptació a la nostra jurisdicció. Tenim una oportunitat única de demostrar al món del que som capaços i sortir-ne clarament reforçats a nivell de l’opinió pública internacional, tot passa, però, per trobar una via de reestructuració de l’entitat que asseguri els interessos de clients i treballadors sense damnificats.\nHem d’aprendre de la història i evitar que es repeteixi el trist espectacle del cas Valora, encara viu i sense solucions per als pobres perjudicats, alguns d’ells totalment arruïnats i que des de fa ja vuit anys esperen justícia. Aquest cas potser agafarà ara una nova dimensió després dels darrers esdeveniments i remourà alguna que altra consciència adormida. Hem d’aprendre molt també del que ha succeït i que ens va passar desapercebut quan el risc latent es veu que ja existia i saber anticipar-nos establint els mecanismes legals perquè mai més ens torni a passar quelcom semblant.\nEra ja prou dur superar una crisi de canvi de cicle iniciada a començament dels 2000 i una altra d’internacional que havia durat des del 2007 fins al 2014, com per afrontar-ne una altra de financera al 2015. En sortirem reforçats, sí, però únicament si fem examen de consciència d’allò en el que no hem estat prou fins i trobem amb promptitud la solució més favorable possible als interessos de tots, inclosa la reputació del nostre país.\nAtenció, però, al transcendent paper que en la recerca de la millor solució hi han de jugar les entitats i institucions financeres del país. Més enllà de l'inqüestionable objectiu de reforçar la credibilitat i la reputació del nostre sistema financer, cal que, per damunt de l’interès individual, siguin igualment conseqüents amb tot allò de bo que els ha aportat Andorra, els seus ciutadans i els seus clients forans durant més de mig segle. Davant la transcendència social dels fets analitzats, assoleixen més importància que mai conceptes com ara la gratitud, la solidaritat, la valentia, la determinació i la generositat, virtuts totes elles que s’haurien de poder posar al servei de tots aquells que durant dècades han cregut fidelment en el nostre país i que han contribuït al seu creixement i desenvolupament.\nA dia d’avui, mercès tant a l’acció del Govern com de les institucions i entitats financeres, afloren tímidament algunes solucions circumstancials per calmar els ànims dels més perjudicats, però cadascun dels honestos ciutadans d’aquest país es mereixen poder exigir-los molt més, sobretot si volem que tot plegat, això que ens ha funcionat tan bé durant tants anys i que tanta prosperitat ens ha portat, continuï molts anys més i ens permeti projectar vers el futur unes renovades expectatives de prosperitat per a la nostra ciutadania.


viurealspirineus 21:04 18/08/21\nEl festival comptarà amb un programa variat per a tots els públics i busca donar a conèixer els valors patrimonials del terme de Sort de la mà dels guies professionals locals\nsort primer neix festival vall senderisme\nUn grup fa senderisme als Estanys de Mainera / Ajuntament de Sort\nAquest, 18 d’agost, s’obren les inscripcions a la primera edició del Senderi, el Festival de Senderisme de Sort, la Vall d’Àssua i el Batlliu. El festival, que tindrà lloc del 3 al 5 de setembre, busca donar a conèixer amb uns altres ulls i a un altre ritme el patrimoni natural i cultural de Sort, la Vall d’Àssua i el Batlliu de la mà de guies professionals del territori, que el coneixen, l’estimen i dediquen la seva vida professional a divulgar-lo.\nAquesta primera edició comptarà amb un programa variat, amb algunes activitats adreçades especialment a famílies, com una caminada amb rucs per la Vall d’Àssua, una pujada al Tossal de Torena o una activitat que lliga la natura de la Vall d’Àssua i l’art contemporani de Sant Víctor de Seurí. També hi haurà una caminada per descobrir els vins i formatges de Sort, una activitat d’alta muntanya a l’accés al Parc Nacional des de Mainera, un sopar amb observació astronòmica a Sant Josep d’Olp i una Caminada Popular que recorrerà els camins de la novel·la “Pedra de Tartera” de Maria Barbal. A més, s’aprofitarà el marc del festival per presentar el Llibre-Guia “del Montsec a les Valls d’Àneu seguint els indrets d’una guerra” de Manel Gimeno i oferir una formació en tècniques de comunicació per a guies professionals.\nSenderi forma part dels Festivals de Senderisme dels Pirineus, una iniciativa promoguda des de la Taula de Camins de l’IDAPA i la Marca Pirineus de Catalunya, que engloba festivals de senderisme a les 11 comarques del Pirineu català.\nEl Festival Senderi l’organitza l’Ajuntament de Sort, amb la col·laboració del Parc Nacional d’Aigüestortes i l’Estany de Sant Maurici, el Parc Natural de l’Alt Pirineu, l’Associació de Guies del PNAP, l’Associació Gastronòmica la Xicoia, el Comarcal del Pallars Sobirà i l’Editorial Bresca.


30 de març de 2021 (16:46 CET)\nEl Consell de Ministres, a proposta del ministre de Cultura i Esport, José Manuel Rodríguez Uribes, ha declarat a les Societats Musicals de la Comunitat Valenciana com a Manifestació Representativa del Patrimoni Cultural Immaterial.\nSegons ha assenyala el Govern, les Societats Musicals Valencianes "conformen un extraordinari fenomen associatiu present en el territori de la Comunitat Valenciana, generant al seu torn espais de relació intergeneracional".\nRodríguez Uribes es va comprometre a proposar les bandes de música valencianes com a Manifestació Representativa del Patrimoni Cultural Immaterial en la trobada amb la Federació de Societats Musicals Valencianes mantingut a València al juny de 2020.\nAquest compromís va quedar confirmat el passat 21 de març en la visita del ministre de Cultura i Esport a Llíria, Ciutat Creativa en la categoria de Música per la UNESCO, Ciutat de la Música.\nSegons el Govern, les bandes de música, els seus centres educatius i les Societats Musicals que les sustenten "representen una aportació importantíssima al món rural, atés que suposen una porta oberta a la cultura, l'educació i la creativitat per a població".\nDes dels seus orígens fins al dia de hui, la música de banda troba "la seua màxima expressió, diversitat i grau de desenvolupament en la Comunitat Valenciana, exercint d'influència a la resta d'Espanya i fins i tot a nivell internacional".\nA més, destaca que el "creixent protagonisme" de les dones en les Societats Musicals de la Comunitat Valenciana és "un dels principals canvis que millor il·lustra el procés d'adaptació per a afermar la perspectiva de gènere".\nLes Societats Musicals suposen un recurs per al desenvolupament local, tant a través del turisme com de les indústries culturals i altres elements materials imprescindibles per al seu desenvolupament. A més, els recursos que generen reverteixen directament en el territori valencians.\nEn l'actualitat hi ha registrades un total de 550 Societats Musicals federades, amb més de 1.100 bandes de música, més de 43.000 músics, 60.000 alumnes, més de 200.000 socis, 600 centres educatius (400 escoles de música i 170 escoles d'educands i 30 centres autoritzats), la qual cosa representa més de 5.000 professors.\nLa Llei 10/2015, de 26 de maig, per a la salvaguarda del Patrimoni Cultural Immaterial estableix que correspon al Ministeri de Cultura i Esport, en col·laboració amb les Comunitats Autònomes, la salvaguarda del Patrimoni Cultural Immaterial mitjançant la Declaració de Manifestació Representativa del Patrimoni Cultural Immaterial, a més de regular el procediment de declaració.\nDesprés de conéixer la declaració, la presidenta de la Federació de Societats Musicals de la Comunitat Valenciana (FSMCV), Daniela González, ha donat l'enhorabona a cadascuna de les 550 societats musicals que componen l'entitat i a tots els integrants d'aquest col·lectiu "per haver aconseguit, després de molts esforços, aconseguir el reconeixement que mereix".\nGonzález ha valorat aquesta notícia com un "avanç importantíssim en el reconeixement i la protecció patrimonial de les societats musicals de la Comunitat Valenciana".\nAmb això, més de 1.100 bandes de música, més de 600 centres educatius, més de 40.000 músics, 60.000 alumnes i 200.000 socis i milers que voluntaris que componen una de les xarxes de voluntaris més extenses del país són ja Manifestació Representativa del Patrimoni Cultural Immaterial a Espanya, un reconeixement que se suma a la declaració com a Bé d'Interés Cultural Immaterial concedida en 2018 (Decret 68/2018, de 25 de maig, del Consell).


El llit del gos: quatre pautes per encertar | Consumer\nEl llit del gos: quatre pautes per encertar\nAlguns gossos prefereixen dormir estiratges, mentre que uns altres gaudeixen més enrotllats sobre si mateixos o sobre un sofà caní\nEl llit que va usar el gos durant la seva etapa de cadell no sempre resultarà la més adequada una vegada que l’animal hagi crescut. Triar el jaç apropiat per al ca precisa tenir en compte la seva grandària d’adult i la seva forma de dormir. Per encertar amb l’elecció del llit del gos, hi ha quatre pautes infalibles: s’ha de pensar sempre en la comoditat del gos, saber quan decantar-se per un matalasset impermeable o per un llit mullida o un elegant sofà i tenir en compte la grandària del lloc de descans.\nL’elecció del llit del gos adult no és una decisió que convingui prendre d’una manera precipitada. Consideri la quantitat d’hores que el seu animal necessita passar en el seu jaç i lloc de descans. Un llit apropiat per al ca adult haurà de proporcionar-li la comoditat que necessita per dormir i descansar. Una superfície embuatada i aïllada del sòl assegurarà que no perd la seva calor corporal durant el repòs, mentre que ves-la per la salut dels ossos/ossos de l’animal.\n1. Pensar en la comoditat del gos\nLa varietat de llits per a gossos és immensa. La disparitat de models abasta des de matalassos i almohadones fins a sofisticats sofàs, que recorden als models dissenyats per a persones. Abans de triar, és recomanable pensar en la comoditat del nostre animal.\nLes cistelles de vímet per a gossos han de comptar amb un matalàs o un coixí mullido\nUn model clàssic de llit per a gossos són les cistelles de vímet. No obstant això, alguns animals tendeixen a rosegar-les, per la qual cosa, si és el cas, convé optar per un model de plàstic. Aquests són més resistents i poden ser una elecció més encertada.\nSi s’adquireix un bressol de vímet, ha d’explicar en el seu interior amb un matalàs o un coixí mullido per proporcionar confort al gos. En qualsevol cas, aquests complements no trigaran a embrutar-se. Això explica que una de les pautes importants que han de regir l’elecció sigui la facilitat per rentar el llit o els seus components.\n2. Matalassets, còmodes i impermeables\nEls matalassets per a gossos són una altra opció. Aquest tipus de llits han d’emplenar-se amb un material embuatat, com la goma-escuma, que permeti el descans del gos. Cal assegurar-se a més de que el matalàs és impermeable. En algunes ocasions, emprar una funda còmoda i impermeable, que s’extregui amb facilitat per al rentat, pot ser una alternativa interessant.\nÉs adequat que el llit compti amb una manta, ja que pot ajudar al fet que l’animal no perdi la calor corporal que necessita durant els mesos més freds de l’any. Les mantes per a cans serveixen també per protegir el sofà i són un accessori molt útil quan es viatja en el cotxe. Han de resistir la humitat i rentar-se d’una manera senzilla, ja que s’hauran de netejar amb freqüència.\n3. Llits mullidas i sofàs\nEls llits embuatats per a gossos han de ser també impermeables i aïllants, de manera que el fred del sòl no arribi fins al nostre ca. Els bressols poden estar fabricades en nailon o altres materials, com la pelfa. Els farciments d’escuma resistent al pes de l’animal conserven millor la calor del gos, ja que mantenen el cos de l’animal (i per extensió els ossos/ossos) allunyat del sòl. En qualsevol cas, convé col·locar una catifa per a mascotes o una manta sota el llit per evitar les pèrdues de temperatura.\nTriar el jaç més adequat per al ca precisa tenir en compte la seva grandària i la seva forma de dormir\nAquest tipus de llits, en ocasions més pensades per a gossos de races petites, tenen les vores elevades per facilitar la sensació de recolliment i benestar de l’animal.\nLes opcions de llits per a gossos no acaben aquí. Els sofàs canins són una alternativa que convé tenir en compte, especialment, quan al gos li agrada dormir a certa altura del sòl. Els hi ha de vímet, fabricats amb polietilè i pensats per a les terrasses o jardins, i fins i tot, pel seu disseny, alguns podrien competir amb el sofà del propietari.\n4. La grandària del llit del gos\nLa grandària de l’animal és un altre dels factors destacats per encertar amb la selecció del llit. El gos ha de poder estirar-se d’una manera completa en el bressol, sense sentir-se forçat a fer penjar alguna de les seves extremitats per falta d’espai.\nObservar la posició del gos quan dorm aporta pistes útils per triar el llit. Alguns cans gaudeixen quan descansen enrotllats sobre si mateixos, mentre que altres gossos prefereixen dormir estiratges.\nConsells per triar el llit del gos\nEl llit del ca adult ha de proporcionar-li la comoditat que necessita per dormir i descansar.\nUna superfície embuatada i aïllada del sòl assegurarà que el gos no perd la seva calor corporal durant el repòs, mentre que ves-la per la salut dels ossos/ossos de l’animal.\nAlguns animals tendeixen a rosegar els llits fabricats amb vímet.\nAfegir als llits canins una manta pot ajudar al fet que l’animal mantingui la calor que necessita durant els mesos més freds de l’any.\nEls sofàs canins són una altra opció que convé tenir en compte, especialment, quan al gos li agrada dormir a certa altura del sòl.\nEl gos ha de poder estirar-se d’una manera completa en el bressol, sense sentir-se forçat a fer penjar alguna de les seves extremitats per falta d’espai.\nCerts cans gaudeixen en descansar enrotllats sobre si mateixos, mentre que altres gossos prefereixen dormir estiratges.\nconvivència dormir llit perro-ca


Pau Ricomà acusa el PSC de fomentar el «clientelisme» a les entitats veïnals de Tarragona | NacióTarragona\nper Josep Maria Llauradó , Tarragona, 9 de març de 2021 a les 00:01 |\nL'alcalde de Tarragona, Pau Ricomà, en un instant previ a l'entrevista. | Josep M. Llauradó\nAviat es compliran l'equador del primer mandat de l'alternança de govern a l'Ajuntament de Tarragona. L'alcalde, Pau Ricomà, assegura que li agradaria una ampliació de l'executiu amb la incorporació de Junts i la CUP "no només per aritmètica". També llença dards a l'oposició, especialment al PSC, a qui acusa d'afavorir el clientelisme i actituds "lletges" tant pel que fa a l'associacionisme veïnal com per la gestió passada de les empreses municipals.\nEn un mandat marcat per la pandèmia, l'Ajuntament treballa en com serà la programació cultural d'aquest 2021, així com en un pla de reactivació econòmica per als sectors més afectats per la crisi.\n- El 27 de març es farà un concert de Love of Lesbian a Barcelona amb tests d'antígens i sense distàncies. Això ho veurem aviat, a Tarragona?\n- No ho sé. De totes maneres, això és un assaig clínic amb totes les mesures. El que volem és que a l'estiu la normalització dels concerts sigui total. A Tarragona, aquest estiu, jo diria que vam ser de les ciutats que més vam programar. Vam tenir la sort de tenir un espai com el Camp de Mart que permet a l'aire lliure tenir molt d'aforament. Fins i tot el van utilitzar altres festivals, com el Minipop o Barraques, que no sé si tindrà continuïtat, això depèn una mica d'ells, però la resposta va ser bona. Jo espero que a l'estiu el calendari cultural estigui plenament normalitzat.\n- Com es plantegen Sant Magí i Santa Tecla de 2021? Què farien diferent ara amb tot el que s'ha après d'aquesta pandèmia?\n- Aquesta setmana mateix tenim una reunió per parlar del Seguici, ens agradaria. Sincerament, jo estic bastant content de com va sortir tot. L'any passat, quan vam començar a parlar-ne, la pandèmia estava en una altra situació. Ara estem en una altra fase i confiem que a meitats de setembre ja hi hagi tota la gent vacunada. No es podran fer concerts massius, ni castells, però si tot va bé les condicions seran suficientment bones per fer coses que no vam poder fer. Hem de plantejar si els canvis d'ubicació es mantindran o no, encara no ho sabem. El tema dels voladors, de portar la música tradicional als barris... Sant Magí sí que serà molt similar i esperem que les associacions veïnals s'impliquin per repartir l'aigua amb aquesta idea de repartir les festes per la ciutat.\n- L'oposició ha reclamat en diverses ocasions mesures econòmiques amb els autònoms i el petit comerç i la restauració. En altres municipis s'han engegat campanyes de foment del consum de proximitat, per què a Tarragona no?\n- Sempre es pot fer més, però en general hem arribat a tot el que estava en les nostres mans. Hem donat ajuts als comerços de 400, 500 i 2.000 euros i esperem augmentar l'ajuda a aquests sectors. Hem fet mediació amb propietaris de locals i comerços abans que hi hagués cap mesura per part de la Generalitat ni de ningú, per tal que baixessin el lloguer a comerços i bars. No crec que siguin crítiques del tot justificades.\n- A Reus s'han fet campanyes de foment del comerç de proximitat i s'ha elaborat un pla de reactivació econòmica.\n- Jo crec que ho hem explicat diferent. Entenc que hi ha gent que ho està passant malament, però al final quan vas a veure el que s'ha aplicat no és menys que a aquesta ciutat, al contrari, és més que a la majoria. Aviat presentarem el pla de reactivació que al final és quants diners posem per estimular l'activitat econòmica, que no són donatius directes. Si ara fem una partida per la rehabilitació, va molt adreçada a petits industrials, que són no grans encàrrecs de grans empreses sinó que s'acaben fent per gent d'aquí. També hi haurà un descompte molt important en els impostos d'obres i construccions per aquells habitatges de més de cinquanta anys... Molts elements d'estímul que jo crec que tocaran a tot arreu. A més a més, seguirem impulsant la cultura... Jo crec que la nostra idea que ningú quedés penjat, amb els nostres límits, s'està portant a terme.\n- Quin balanç en fa d'aquests encara no dos primers anys de govern?\n- Som un govern en minoria que, en principi, diguem-ho així, no érem els destinats a governar la ciutat. Som unes persones que tenim una oportunitat històrica i ens hi aboquem, això vol dir que ho vivim amb una passió brutal, ens agrada fer-ho. En general, hi ha una cosa que a mi m'ha sabut molt de greu: en els pressupostos més complicats pel tema de la pandèmia, perquè no sabíem quina liquidació tindríem per si podríem disposar dels romanents, en comptes de sumar es van dedicar a intentar fer una moció de censura. És legítim, però segurament no és el moment, i sincerament no crec que al carrer ara mateix hi hagi una queixa o un clam perquè passi això. De vegades hi ha incongruències, per exemple hi ha un partit que diu que hem de rebaixar el 50% dels impostos municipals. Estem parlant de 40 o 50 milions d'euros d'impostos. Què hem de començar a tancar? Neteja, escoles, servei a domicili... Quan dius aquestes coses que són absolutament populistes digues què tancaries.\nL'alcalde de Tarragona, Pau Ricomà, durant l'entrevista. Foto: Cedida\n- Aquest intent de moció de censura ha accelerat la pressió per provar de nou un govern a quatre?\n- La voluntat hi és des del primer dia des del nostre grup. Hi ha camps en què l'entrada de Junts i la CUP milloraria l'acció de govern, perquè són gent preparada, saben fer les coses, ens ho mirem no només com una suma aritmètica sinó com una aportació de valor.\n- Si no era una qüestió d'Esquerra Republicana i de l'alcalde, de qui era?\n- Ja sabem que cada partit té els seus ritmes i les seves maneres de prendre decisions. Amb tot plegat hem de ser respectuosos, però és cert que ha passat prou temps perquè els escenaris es clarifiquin del tot. De fet, he de dir que l'oposició de Junts i la CUP ha estat absolutament constructiva, fins i tot no hi ha ultimàtums, i jo crec que si tots posem voluntat hi han de poder ser, i més en un moment com aquest. Tarragona, després de 12 anys de mandat socialista, amb una sèrie de tics que són prou coneguts, ens convé una regeneració municipal i tots hi són convidats. Fins i tot el mateix PSC si canvia d'actitud i de manera de fer.\n- També al govern, el PSC?\n- No, dic sumar per la ciutat. Està clar que en aquest moment han de sumar les forces netament republicanes i aquí està el tema tancat. Més que res m'estic referint a què a construir tots hi són benvinguts.\n- La Generalitat ha autoritzat a IQOXE a reobrir una de les seves plantes. La ciutadania de Tarragona pot estar tranquil·la?\n- Jo crec que han après la lliçó. Ha canviat la direcció, sembla que més professional, que ve del món de la química. Al cap de dos dies de l'accident, vam parlar amb l'AEQT i els vam dir que ells tenien la responsabilitat sobre el conjunt del que passa aquí. Hi ha empreses que tenen més cura que altres i en aquell moment semblava que no hi havia gent que tingués cultura d'empresa química amb tot el que això suposa. El que hem de fer amb aquest sector és controlar-lo, vigilar-lo, però hem de tenir clar que tal com està l'estructura econòmica del Camp de Tarragona prescindir d'ells és molt complicat.\nLa CUP recorda que encara no tenen cap proposta sobre la taula per entrar al govern de Tarragona\nL'alcalde Pau Ricomà insisteix en l'ampliació de l'executiu\n- Quin és el pla del govern per convertir Tarragona Ràdio novament en líder d'audiència i el paper central que ocupava fa ben pocs anys? Fa ben poc coneixíem la sentència contrària a l'exgerent.\n- He parlat alguna vegada amb el nou gerent de Tarragona Ràdio i té unes idees molt contemporànies que faran que la ràdio vagi bé. Els problemes que ens hem trobat amb Tàrragona Ràdio ens els hem trobat en algunes empreses municipals. En molts casos s'ha utilitzat les empreses municipals per acabar subvencionant sense que fos públic diverses entitats. Jo crec que a les entitats ha de ser públic si se les subvenciona, potser prens decisions que són discutibles però la gent les ha de saber. Nosaltres donem una importància relativa a les sentències, sobretot es tracta de si des del punt de vista ètic és refutable o no. Per mi, que un gerent o que una presidenta gasti en dinars que no són per feina o facin viatges a l'estranger en temes que a la seva empresa no li repercuteix per a res, doncs podria ser que el jutge digués que no és reprovable però a mi em sembla que des d'un punt de vista ètic és reprovable.\n- Es podria dir que a causa d'aquestes actuacions Tarragona Ràdio ha perdut lideratge?\n- Sí, Tarragona Ràdio ha perdut lideratge i l'ha de recuperar.\n- A causa d'aquestes accions?\n- Bé, tot enverina. Fa falta un punt més d'actualització, avui dia tot va molt de pressa.\n- Hi ha cap empresa municipal on no s'hagi detectat cap presumpta irregularitat?\n- Sí, per exemple a SMHAUSA hem treballat bé, l'EMDE també ha treballat bé. Hem tingut problemes a l'Empresa d'Aparcaments, a ESPIMSA, a Comunicació... No sé si me'n deixo cap.\n- S'ha fet un balanç econòmic de quants diners no s'haurien gastat correctament durant aquests anys?\n- No, també és difícil posar el llistó exacte. Amb aquestes targetes potser hi ha alguns usos que sí que entra dins del que és l'empresa. Una part és econòmica, però l'altra part és ètica. Aquestes coses són lletges.\n- A les empreses municipals hi va haver conflicte per l'elecció de representants als consells d'administració. També, cada dilluns els treballadors municipals es concentren a les portes de l'Ajuntament. Per què no arriben a un acord?\n- Són dues coses diferents. El primer cas no l'he entès gens. És una idea que compartíem amb altres grups, els treballadors hi han de ser amb tots els drets i tots els deures. Jo no m'imagino mai en una votació important que pot anar per exemple des d'una adquisició de nous autobusos a una situació molt crítica de retallada de personal. Que el representant del personal no tingui vot a mi em sembla absurd. Mentre jo sigui alcalde, no hi haurà representació al consell d'administració si no és amb els mateixos drets i deures que tots.\nEn l'altre cas, els treballadors tenen dret a estar queixosos. Hi ha temes que estan cronificats des de fa molts anys, pensem que hi ha gent que no cobra triennis, amb dues-centes reclamacions, i això no és d'ara, és d'abans. Hi ha situacions raríssimes, com que una persona que està fent una feina no cobra un complement i la que cobra el complement ja no està fent aquella feina. És un caos i hem de fer-ho bé. Segur que la solució que trobem entre tots serà satisfactòria. Per què tanta pressió, ara? Doncs no ho sé, però estem fent el possible.\n- En aquestes protestes hi participen i hi donen suport regidors del PSC.\n- Sí, és curiós. Jo crec que han de fer un replantejament, han tingut dotze anys per manar, ara no ho estan i ara el que han de fer és coses amb lògica. Fins ara no n'he parlat, perquè m'ho mirat molt des de fora, però no té lògica aquesta voluntat de pressió sobre les associacions veïnals. La Federació d'Associacions de Veïns de Tarragona ha tingut fa poc unes eleccions i s'hi ha presentat un candidat, el senyor Cosano, que havia sigut un munt d'anys regidor, que va ser després assessor del grup municipal.\nNosaltres, en tot aquest procés, no hem fet cap gest, ens ho hem mirat de lluny, no hem fet cap trucada a cap associació, volem la independència de tothom. Però quan tu veus que hi ha un partit que encara planteja un tema tan important, que és la relació entre l'Ajuntament i els veïns, amb ganes d'intervenir-hi, ostres, de veritat que hem de seguir així? No pot anar així una ciutat, amb aquest nivell diguem-ne de clientelisme. Nosaltres hem de fer la nostra feina, les associacions han de fer la seva i com amb qualsevol altre tipus d'entitat hem de trobar punts de trobada. El que no podem fer és que les entitats modulin el seu discurs en funció de qui mani.\n- Això s'està donant, ara mateix?\n- Hi ha alguns temes que el Partit Socialista hauria de mirar què és el millor per al conjunt de la societat, que és que cadascú faci el seu rol i que no busquin dreceres. Ja hi haurà eleccions d'aquí a dos anys, ja tindran l'oportunitat de presentar-se. Que la societat sigui més transparent, menys clientelar, que les despeses siguin més clares i conegudes, tot això és bo per tothom i ells també es poden sumar a aquest canvi de fons.\n- Són molts els veïns que denuncien que Tarragona és una ciutat insegura i cada cop són més les protestes en aquest sentit. Quina serà la resposta municipal?\n- Nosaltres treballem amb Guàrdia Urbana i Mossos. No tenim per què qüestionar les seves dades perquè quan donen les nostres també donen les d'altres ciutats. Veiem que hi ha un descens general, a Tarragona més que a altres llocs. Ara hi ha una percepció d'inseguretat molt més gran que abans, perquè les notícies també corren més, abans potser els fets delictius es coneixien menys. Després, també hi ha la voluntat d'algú de voler demostrar sempre una situació supernegativa, que al final també és negativa per als propis barris, perquè la convivència és molt més alta del que diuen. Que hi ha fets delictius? Sí. Que hem de procurar que n'hi hagi menys? Sí. Però és un fet que es reprodueix a qualsevol ciutat del món.\nEl que hem vist en altres llocs és que quan hi ha aquests missatges continuats que tot és un desastre, s'acaba focalitzant en els sectors més marginats, al final és un caldo de cultiu de tot allò que no volem, que hi hagi un augment de l'extrema dreta populista que fa un discurs molt simple. És clar que volem que hi hagi menys fets delictius. L'altre dia vam fer una reunió que crec que va ser molt constructiva amb les tres federacions de veïns, Guàrdia Urbana i Mossos, per explicar que anem cap a una descentralització dels serveis de la Guàrdia Urbana. Aquestes protestes surten sobretot de fora de les federacions d'associacions de veïns, surten de col·lectius que jo crec que algun dia hem de valorar el que diuen. De vegades, es diuen coses molt fortes.\n- Precisament el president de l'Associació de Veïns de Boscos associava fa poc una possible arribada de menors tutelats amb un eventual creixement de la delinqüència. L'Ajuntament té pensat tirar endavant alguna iniciativa per confrontar aquesta mena de discursos?\n- La feina diària, evidentment marxant d'aquests discursos. Els problemes, que hi són, tenen una manera legal d'anar resolent-se, si no es genera encara més inseguretat i més problemes al carrer.\n- Amb els majors d'edat estrangers i ja extutelats, quina solució hi ha?\n- És un problema molt gran que algú amb 18 anys es quedi al carrer sense possibilitat de treballar ni de fer res. Fa poc hem engegat un programa, amb el suport de Benestar i Família i també de la Fundació La Caixa, que es diu 360. Té tres potes: la formació, el treball i l'habitatge. Molts d'aquests nois el que volen és tenir una vida normal i corrent i com més tardem en fer-ho més difícil és. És una situació molt injusta, han de tenir documentació per poder treballar i estudiar, si no no ens en sortirem.\n- L'oposició també l'acusa de falta de lideratge, per exemple en l'endarreriment de les obres de Joan XXIII o les mancances als CAP. L'anterior alcalde va protagonitzar algun moment de protesta davant l'administració autonòmica. L'actual ho farà, també?\n- Aquí hi ha un problema sanitari. Vam ser nosaltres els que vam començar el tema de la cessió per l'ampliació del CAP La Granja. Amb la gestió dels horaris i de la sanitat, és complexa aquí i a tot arreu, hi ha molts diners dedicats a tot el tema pandèmia, vacunes, etc. Hem d'estar tots una mica tranquils, serens, perquè els recursos per a sanitat s'han de fer servir amb molta cura.\nCalvet assegura que el projecte ferroviari per connectar el Camp de Tarragona és «la millor proposta possible»\nEl conseller de Territori respon a l'alcalde de Tarragona que la informació tècnica de la Generalitat és "sòlida"\n- Amb el tramvia també hi ha hagut l'acusació de falta de lideratge.\n- Jo nego la major. En aquest tema s'ha fet sempre amb una mena de consens però amb unes bases molt poc sòlides. L'Autoritat de Transport Metropolità, que és la que hauria de decidir com s'organitza el transport públic al Camp de Tarragona, no té recursos econòmics ni tècnics per fer-ho. Llavors, les decisions no es prenen des del territori. Tenim una ciutat disgregada, amb molts nuclis, molta gent viu i treballa en un lloc, en un altre, i va a fer esport a un altre. Amb el projecte de tren-tram, ens interessa molt que hi sigui i tot el projecte de descarbonització, però això ho soluciona? A nosaltres ens sembla que no.\n- I aquestes reivindicacions, per exemple amb el tren-tram, s'escolten per part de la Generalitat?\n- Hi ha reunions. El que hem de trencar és una inèrcia i segur que Tarragona hi té un paper importantíssim. El que diem és molt raonable, el que posem en qüestió ho diuen també tècnics i enginyers ferroviaris. L'únic que estan oferint-te és que el tren passi per la via convencional per on passen les mercaderies, que amb l'entrada en funcionament del corredor mediterrani s'adverteix del col·lapse de la via, que aquí en mig hi transcorrerà el tramvia i que a més passarà per on no viu la gent -des de l'estació central no torna a parar fins a Vila-seca. No té cap sentit.\n- Per què s'aplica l'acord antitransfuguisme contra els 2 exregidors de Ciutadans i no contra Hermán Pinedo, que ha estat expulsat del seu partit?\n- I Ballesteros i Floria, que han estat suspesos de militància. Jo faig el que crec que he de fer. Partir un grup municipal per anar-te'n és diferent a una altra situació. Em sembla que és un cas claríssim de transfuguisme, a més a més pel moment en què es va fer. És un grup que no hi tinc cap simpatia, Ciutadans, però que passi en mig d'una campanya electoral em sembla d'una ètica discutible. En tot cas, la decisió és tècnica, han marxat perquè han volgut, evidentment són no adscrits i tindran els drets que tenen els no adscrits.\n- Però per què no s'aplica a la resta?\n- Cap d'ells ha marxat del grup. En el cas de suspensions de militància, potser d'aquí a dos mesos se soluciona, però en tot cas són situacions internes de cadascun dels grups. Si marxes del grup, és una situació una mica estranya perquè tots els que estem aquí ho fem per representar unes idees i ens voten pel que representem. Són lliures, però és transfuguisme.\n- Un dels moments més complicats de 2020 per al govern va ser el canvi de portaveu en saber-se que Xavier Puig havia participat d'una festa infringint les restriccions. Quatre mesos després, però, sembla que el portaveu continuï sent Puig i no Manel Castaño, tal com s'havia dit.\n- Castaño és el portaveu del govern i Xavier Puig és el portaveu del grup municipal. Al ple de la química, la primera intervenció la farà el govern i serà Castaño, i quan toqui parlarà el grup municipal.\nEls imperdibles, Política, tramvia, CUP, govern, Junts, ERC, PSC, Ajuntament de Tarragona, extrema dreta, clientelisme, Tarragona, Pau Ricomà, alcalde


Des de volem transmetre a la ciutadania de les poblacions en les quals gestionem el servei municipal d'aigua que els serveis de proveïment i sanejament estan plenament assegurats amb les mateixes garanties, qualitat i seguretat que fins ara. Els actuals processos de tractament i els paràmetres de control de l'aigua de consum garanteixen la qualitat sanitària i no es veu afectada per l'actual situació. La companyia està en tot moment en comunicació amb les autoritats sanitàries al capdavant de la situació actual.\nContinuem treballant amb normalitat\nEn , en coordinació amb els ajuntaments, hem implantat un conjunt de mesures preventives encaminades a protegir la seguretat sanitària de tots els nostres empleats, així com a garantir el funcionament normal de les xarxes de subministrament que operem. La creació d'equips independents de treball operatiu, el reforç de les mesures d'higiene, la implantació del teletreball i l'aprovisionament de material necessari per a assegurar la continuïtat del servei són algunes de les diferents iniciatives que hem dut a terme.\nNo estem realizant talls de subministrament\nDurant aquest període hem interromput qualsevol tall de subministrament per impagament. mai talla l'aigua a ningú que no la pot pagar. A més, temporalment, hem detingut els venciments dels informes de vulnerabilitat per a mantindre la protecció especial d'aquests col·lectius.\nSi et trobes sense aigua, consulta l'apartat d'obres i afectacions de la nostra web per a comprovar si existeix alguna avaria en la xarxa que et puga estar afectant.\nFem costat a treballadors autònoms o PYMEs afectats per la crisi del coronavirus\nConscients d'aquesta situació hem procedit a ajustar l'estimació del teu consum des del passat 14 de març fins que sortim del període d'Alarma.\nSi no pogueres fer front al pagament de la teva factura contacta amb nosaltres a través de la pàgina web i analitzarem les diferents possibilitats que tenim per a ajudar-te.\nSuspenem temporalment la lectura del comptador\nMentre dure l'estat d'alarma no es duran a terme les lectures. Es realitzaran estimacions de consum basades en el mateix període de l'any anterior.\nContinuem atenent les avaries\nEls nostres equips tècnics segueixen al peu del canó per a atendre les avaries que es puguen produir tant en les xarxes de distribució com de sanejament. Seguim a la teva disposició per a atendre incidències les 24 hores del dia. Aquests dies hi ha menys operadors/es atenent les telefonades, per la qual cosa et demanem que tingues una mica de paciència o ens contactes a través d'altres canals.\nEn la nostra web trobaràs informació sobre talls de subministrament en la xarxa i la previsió de restabliment del servei. Consulta-la abans de trucar al nostre telèfon d'incidències.\nSuspenem temporalment el repartiment de la factura en paper\nTemporalment, i mentre dure l'estat d'alarma, hem suspès el repartiment de correspondència. Recorda que pots trobar totes les teves factures en l'oficina virtual i que ens les pots sol·licitar a través de qualsevol dels nostres canals de contacte.\nPots continuar realizant les teves gestions comercials\nDavant el tacament de les oficines d’atenció al client, hem reforçats els canals d’atenció no presencial. Pots contactar amb nosaltres a través de qualsevol d'aquests canals.\nAccedeix als nostres canals de contacte\nRep tot el nostre suport en aquests moments difícils que estem segurs que superarem junts molt prompte.


Gran Final de la Robocat 2022 - Patronat Politècnica EPS\nLa ROBOCAT és una competició de robòtica educativa que vol promoure l’aprenentatge en robòtica i programació independentment del sexe, condició socio-econòmica o capacitat acadèmica. La iniciativa compta amb la col·laboració del Departament de la Vicepresidència, i de Polítiques Digitals i Territori, el Departament d’Educació, la Diputació de Barcelona, la Diputació de Girona, l’Ajuntament de Girona, i la FPdGi.\nLa Gran Final de la ROBOCAT es celebrarà aquest dissabte 14 de maig de 2022 de 8:00-14:00 hores a l’Escola FEDAC Sant Narcís (Carrer Pare Coll, 3, 17005 Girona). La sisena edició del Campionat de Robòtica de Catalunya estarà ambientada en la temàtica dels Castellers i comptarà amb la participació dels 34 equips millor classificats a les fases territorials de la ROBOCAT 2022 (Mataró, Barcelona, i Girona), en les que hi han participat 84 equips i més de mig miler de concursants procedents de centres educatius, entitats, institucions i empreses d’arreu del Principat.\nPodreu consultar l’horari de les partides i la classificació a través de la pàgina web robocat.cat (en la pestanya del menú anomenada “Gran Final”) i seguir la retransmissió en directe a través del següent enllaç: https://youtu.be/dimDT1Dyfcc


(S'ha redirigit des de: Gregori López i Raimundo)\n11 de juny de 1914\n17 de novembre de 2007(2007-11-17) (als 93 anys)\nEl 1934 va iniciar la seva militància política a les Joventuts Socialistes, el 1936 participà en la creació de les Joventuts Socialistes Unificades de Catalunya (JSU) i s'afilià al Partit Socialista Unificat de Catalunya (PSUC). Durant la Guerra Civil espanyola (1936-1939) va ser comissari polític al front d'Aragó, i es va exiliar a França, Colòmbia i Mèxic en finalitzar el conflicte. El 1947 retorna clandestinament a Catalunya per treballar en l'organització del PSUC fins que és detingut i empresonat el 1951 i expulsat del país el 1954, tot i que ràpidament va retornar a l'interior. El 1956 va ser designat màxim responsable de l'organització del PSUC a l'interior i el 1965 va ser escollit secretari general. Després de ser legalitzat el partit el 1977 n'és escollit president i és elegit diputat a les Corts Espanyoles per Barcelona a les eleccions generals espanyoles de juny de 1977 i març de 1979. Des del seu càrrec dóna suport a les tesis eurocomunistes del secretari general del PCE Santiago Carrillo.\nAl V Congrés del PSUC (1981) els corrents leninista i prosoviètic guanyen la majoria enfront dels eurocomunistes i és rellevat del càrrec. No obstant això, posteriorment els prosoviètics són expulsats del partit i en el VI Congrés celebrat el març de 1982 és novament escollit president del PSUC. A les eleccions generals espanyoles de 1982 surt novament escollit diputat per Barcelona. Va romandre en els seus càrrecs fins al 1985, any en què es va retirar de la primera línia política. A la crisi posterior al IX congrés del PSUC, va optar pel PSUC viu (1997), del qual era president honorífic.\nEl seu fons personal va ingressar en virtut del contracte de dipòsit a l'Arxiu Nacional de Catalunya signat a Barcelona el 10 de gener de 1994 entre l'Hble Sr. Joan Guitart i Agell, llavors conseller de Cultura de la Generalitat de Catalunya, i Gregorio López Raimundo. Els ingressos es van produir el 14 de maig de 1990, 10 de juliol de 1995, 30 de gener de 1996, 21 de febrer de 2001 i 26 de juliol de 2002. El fons conté la documentació generada i rebuda per Gregorio López Raimundo; documentació personal, recursos d'informació (biblioteca) i, bàsicament documentació relacionada amb la seva activitat política, en especial amb el PSUC. el PCE i el Partit Comunista Italià; també inclou documentació referent al Consell d'Europa, al Congrés dels Diputats i a la Fundació Alfons Comin. Del conjunt del fons, destaquen les sèries de correspondència i d'obra original (esborranys manuscrits, articles, etc.)\n↑ Acte d'investidura com a doctor honoris causa al web de la Universitat Politècnica de Catalunya\n↑ http://www10.gencat.net/gencat/AppJava/cat/actualitat2/60117gregoriolpezraimundo.jsp López Raimundo rep la Medalla d'Or de la Generalitat]. Notícia al web de la Generalitat de Catalunya. 17 de gener del 2006\nISNI: 0000 0000 5481 2259\nObtingut de «https://ca.wikipedia.org/w/index.php?title=Gregorio_López_Raimundo&oldid=19002587»\nLa pàgina va ser modificada per darrera vegada el 19 oct 2017 a les 20:40.


Torna el festival Fixing the Future, amb caps de cartell com Brian Eno, Gabriela Bucher o Martina Puigvert\nEls dies 10 i 11 de desembre es reuniran al CCCB més de 50 ponents internacionals, amb més de 50 idees i projectes que inspiren el canvi\nImatge d'una edició precedent del festival Fixing The Future\nEl present sempre ha marcat les societats en què vivim. Els reptes del dia a dia, el moment immediat, han acabat condicionant la manera com vivim. Però això no ens pot fer oblidar que cal alçar la mirada, que cal aixecar el cap per mirar cap al futur i ser capaços de plantejar-lo, especialment quan hi ha necessitats de canvi. Per exemple, el futur pot ser sostenible i just? La nostra roba és ètica? Ens salvarà la creativitat? Com podem protegir els oceans?\nSón algunes de les preguntes que s'abordaran els propers 10 i 11 de desembre al Centre de Cultura Contemporània de Barcelona (CCCB) durant la 3a edició del festival Fixing the Future, organitzat per l’Atlas of the Future i Som* La cultura de tots, i que reunirà més de 50 experts internacionals, en canvi climàtic, biodiversitat, alimentació i moda sostenible, art i cultura, urbanisme i mobilitat. És una cita única, amb dos dies de xerrades, taules de debat, tallers i projeccions, per aquells que volen canviar el món de la mà de veus expertes que afronten els reptes del nostre futur amb projectes pioners, solucions creatives i idees revolucionàries. I serà el retorn a la presencialitat del festival, que després de les exitoses edicions del 2018 i el 2019 va viure l'any passat una edició virtual a causa de la pandèmia.\nEls principals ponents, o FutureFixers, d'aquesta edició són Brian Eno, estrella de la música i defensor del clima, Marina Testino, influencer de la moda sostenible i activista, Gabriela Bucher, que treballa per la justícia climàtica al capdavant d'Oxfam, Ece Temelkuran, la ploma més punk de Turquia, Kennedy Odede, el transformador dels barris marginals de Kenya, i Martina Puigvert, innovadora amb la “gastronomia circular” des del restaurant Les Cols d’Olot. La llista completa de ponents la podeu trobar en aquest enllaç.\nImatge d'ambient en una edició precedent Fixing The Future\nEl programa d’aquesta 3a edició inclou més de 100 projectes reals, més de 50 experts internacionals, més de 10 tallers, projeccions i sessions de networking, tot ampliant la seva oferta respecte les edicions anteriors i flexibilitzant l’elecció del visitant. Es poden adquirir entrades per als dos dies, d'abonament complet, només per al primer dia, el divendres 10, o només per al segon dia, el dissabte 11.\nFixing the Future va néixer l’any 2018 impulsat per l’Atlas for Future i Som* la cultura de tots amb la voluntat de crear un espai de reflexió per a un futur que pateix esquerdes en diversos àmbits. Al planeta Terra hi estan passant moltes coses (canvi climàtic i els seus moviments juvenils, la moda ètica i justa o l’emergència social), i la pandèmia de la COVID19 no ha fet sinó evidenciar-les amb més força. Ara més que mai es necessiten espais que fomentin la inspiració, la creativitat i l'aprenentatge i que siguin motors de canvi per reimaginar un futur millor.\nAl capdavant del projecte hi ha dues figures destacades, la fundadora i comissària, Cathy Runciman, i la directora, Silvia Brandi.\nEl festival compta amb el suport d’Holaluz, d’Aigües de Barcelona i de Ferrocarrils de la Generalitat de Catalunya i té la col·laboració d'Oxfam Intermón, SPARK, el Centre de Cultura Contemporània CCCB i Barcelona Demà. Compromís Metropolità 2030.\nfutur CCCB debat


Territori intentarà canviar els hàbits de Goiat quan surti de la hivernació | BonDia Diari digital d'Andorra.\nEls tècnics del departament de Territori i Sostenibilitat intentaran canviar els hàbits de l’os Goiat abans d’extraure’l del medi. Així ho va explicar el director de Polítiques Mediambientals, Ferran Miralles, a la comissió de Medi Ambient del Parlament, on també va assenyalar que aquest “dispositiu” s’aplicarà quan Goiat desperti de la seva hibernació la pròxima primavera. Aquesta serà la segona fase del protocol d’extracció que va anunciar l’estiu passat el conseller Damià Calvet arran dels múltiples atacs d’aquest exemplar des que es va introduir al Pirineu el 2016 provinent d’Eslovènia. A la tardor es van canviar les bateries del collar per tenir Goiat geolocalitzat i si no s’aconsegueix reconduir el seu comportament allunyant-lo de les zones habitades per persones i amb bestiar, se l’extraurà definitivament.\nFerran Miralles va remarcar que abans d’extraure Goiat del medi, el departament “té l’obligació, com s’ha fet a altres països”, d’intentar reconduir la seva actitud depredadora amb el bestiar. És per això, que una vegada desperti de la hibernació la pròxima primavera, gràcies al geolocalitzador que porta al collar, se l’esperarà per intentar-lo foragitar dels centres habitats i on hi ha ramats. D’aquesta manera, s’intentarà que Goiat canviï la seva actitud, però si això no és així, s’optarà per aplicar la fase tres del protocol que ha consensuat el govern amb la resta de territoris amb presència de l’os, que és el d’extraure l’exemplar del medi. Durant la seva compareixença al Parlament, Miralles va recordar que el 2018 es van comptabilitzar 45 ossos al Pirineu i que malgrat l’elevada mortalitat dels exemplars joves, la població va creixent lentament. Pel que fa als danys que provoquen, el 2016 es van comptabilitzar 69 depredacions; el 2017, 114; i el 2018, 167. En aquest sentit, Miralles va explicar les mesures que implanta el govern per prevenir els atacs de l’os als ramats, i es va referir a les agrupacions, amb les quals l’any passat es van destinar uns 252.000 euros.\nEl director general va assegurar que l’any passat, dels ramats agrupats hi va haver 6 baixes al Pallars i el 2017, 2. A l’Aran n’hi va haver 13 el 2017 en ramats agrupats i en aquest sentit ha volgut desmentir les acusacions respecte que l’os pugui ser el responsable de la fi de la ramaderia de muntanya. Sí que va considerar que aquest animal ha canviat la “gestió i la vida”, ja que amb la seva extinció els ramaders es van acostumar a no vigilar els ramats, però ha remarcat que la societat demana la protecció de la biodiversitat i per això es va decidir reintroduir l’os al Pirineu.\nGoiat és l’únic os que s’ha reintroduït des de Catalunya i segons Miralles, des del 2016 s’ha constatat que és molt predador però “no és perillós ni agressiu” perquè evita el contacte humà, com tots els ossos. El departament li comptabilitza 1 atac el 2016, 9 atacs el 2017 (amb 4 cavalls), i 15 atacs el 2018 (amb 9 cavalls). Miralles va justificar la “crisi” de Goiat pel fet que és un exemplar que s’ha focalitzat en l’atac a bestiar gran com els cavalls i les eugues i de cop, els ramaders s’han sentit amenaçats.\nD’altra banda, Miralles també va voler treure ferro respecte al volum de diners que es destinen a indemnitzar els danys de l’os en els ramats i ha assegurat que aquests només van sumar 21.000 euros l’any passat; molt lluny dels 200.000 que va provocar la Polla Blava a l’arròs del Delta de l’Ebre. Des dels grups polítics, Javier Ribas, de C’s, va assenyalar que Goiat és “la punta de l’iceberg” d’un problema sobre la ramaderia de muntanya i ha alertat dels perills que pot suposar la presència de l’os per al turisme en un territori com la Vall d’Aran. A més, va posar en dubte l’eficàcia de la proposta de “reeducar” Goiat i va lamentar la “incertesa” que genera tot plegat.


Nou espectacle: El superheroi! – Gotims\nPosted on 21 Juliol 2011 22 Juliol 2011 per aitagus\nCategoriesPolítica municipal Etiquetesple municipal, retribucions\nOne Reply to “Nou espectacle: El superheroi!”\n22 Juliol 2011 a les 21:26\nEl segon Ple va superar el primer: la regidora d’Educació, a la pregunta de la situació de l’ampliació del CIM, comenta que s’ha de “trobar al setembre amb un “càrrec” de la Generalitat de Mataró” (no sabia espeificar amb qui). Tampoc havia previst quines taxes caldria que pagessin els usuaris/es de la Llar d’Infants Els Galamons (Al ple del setembre serà massa tard!!!).\nL’Alcalde comunica que no farà la famosa piscina coberta, que en el seu programa això no hi entrava. El que hi deia era que faria “un estudi per a la construcció d’una piscina coberta”. En definitiva, que farà un dibuixet molt ben fet, però no ens hi podrem banyar!!!!\nI més cireretes que fan cridar QUO VADIS, TEIÀ!!!!!!!!!!!!!!!!!!!!!!!\nEntrada prèviaAnterior Comença l’espectacle!\nEntrada següentSegüent Gotims de llibres


Vè Tast amb les Dones del Celler, enguany versió online\nLicors Moyà desafia la pandèmia i proposa entrevistes a les cellereres que podeu seguir a les xarxes socials\nLicors Moyà va fer probablement un dels darrers actes socials del món del vi del 2020. Eren temps precoronavírics, pocs dies abans que es decretas l’Estat d’Alarma i les nostres vides quedassin en suspens. Llavors no ho sabiem però la quarta edició del Tast amb les Dones del Celler de l’any passat a les primeries del mes de març va ser el darrer que el Balears Vadevi va recollir d’aquestes característiques. De llavors ençà, ni tastos ni presentacions a la manera tradicional han estat possibles. I enguany tots hem hagut de tirar d’imaginació per esquivar les restriccions sanitàries que ens obliguen a mantenir-nos a distància per evitar riscos. Així les coses, Licors Moyà, que no ha volgut renunciar a la cinquena edició de la trobada, l’ha convocada en versió telemàtica.\nAixí ens han fet arribar la convidada: “Arriba el dia Internacional de la dona i com ja és costum a Licors Moyà volem commemorar aquest dia amb la cinquena edició del Tast amb les dones del celler, un reconeixement a totes les dones que estan dins el sector vinícola i de l’espirituós. Enguany no el podem celebrar com voldríem, però després d’aquest 2020, més que mai, volem reconèixer l’esforç i la dedicació que hi ha darrera cadascun d’aquests vins, caves, vermuts…”\nEn aquesta edició, la dinàmica ha canviat: són petites entrevistes en línia conduïdes per la responsable de la vinoteca de la casa, Xesca Ramon, entrevistes que s’emeten a les xarxes de Licors Moyà durant les dues primeres setmanes de març. Amb la seva habilitat de paraula i la seva alegria, Xesca va fent preguntes a les convidades d’enguany, les dones del celler i elles van descobrint curiositats i historietes dels seus vins. “Al cap i a la fi, aquestes solen ser les petites coses que ens queden a la memòria i que ens creen afinitat amb un vi o amb un altre”, diu Xesca.\nLa imatge de l’edició de 2020 que enguany no s’ha pogut repetir\nA les entrevistes hi trobareu Araceli Servera Ribas (Bodega Ribas), Mireia Oliver (Can Majoral), Isabel Alabern (Son Puig), Elisabet Batle (Binigrau), Catalina Ribot ( Galmés i Ribot), María Roses (Bodega José L. Ferrer), Bàrbara Mesquida Mora (Mesquida Mora), Elisabeth Fuentes (Can Vidalet) i Montserrat Mascaró (Mascaró)\nEls beneficis d’aquest Tast aniran destinats a Som Col·lectiu Artà, moviment social que té cura dels col·lectius més vulnerables del poble. Dieun de Licors Moyà. “ens han obert la consciència de poble per a teixir una bona xarxa d’ajuda a les famílies més necessitades”\nAmb la frase, “Cerca el moment i gaudeix la teva copa”, proposen també un brindis dia 13, un tast compartit a les xarxes.\nPer veure les entrevistes de Xesca Ramon a les cellereres, clicau aqui:


Preparant el debat sobre Geòrgia (tot discutint sobre què és primer, si l’ou o la gallina) - Raül Romeva i Rueda\n27 d'agost de 2008 a les 11:38 pm\nM’alegre que algú, per fi, escape una mica de la visió amb collera que ens estan venent aquests dies. Jo, modestament, ja fa molt que m’olore que les úniques llibertats que els nous governs de la regió (i sobretot aquells que han estat imposats mitjançant revoltes “cíviques” una mica sospitoses: vull dir, que aprofiten l’evident necessitat de transparència i democràcia per a “colar” de gaidó tot el programa ultraliberal que els venen a Washington i Brusel·les) són la llibertat d’empresa, la llibertat de mercat i l’acomiadament lliure. I al poble, que li donen un duro i es compre un xupa-xups. Total, què importen uns quants milers de civils, si farem molts punts davant Mr. Marshall? I conste que ben poques coses em repugnen tant com la Rússia neotzarista. Però és evident a qui beneficia i, sobretot, a qui perjudica (la Unió Europea) la inestabilitat en determinades regions del planeta. I també qui la instiga tan obscenament.\n28 d'agost de 2008 a les 1:36 am\nBàsicament d’acord, però deixa’m dir-hi la meva.\nAbans de res, a veure si us afanyeu amb la resolució: és amoïnant veure com la premsa, Vilaweb inclosa, parla de la posició de la UE quan pel que jo sé només és la posició del govern Sarkozy. Sou vosaltres i no ell els que ens representeu. No us deixeu arrabassar la vostra veu. El president de la UE no hauria de fer més declaracions que el rei d’Espanya sobre temes polítics.\nA mi el paral.le amb Kosovo em sembla molt clar: dues regions pobres amb minories étniques, forces paramilitars molt sovint criminals, semi-independents, un estat central que vol recuperar.-ne el control per la força dient que actuen en defensa dels seus connacionals, una potència exterior que actua per defensar la part dèbil, i podríem seguir. La hipocrèsia russa està fora de dubte, però es queda curta davant el cinisme americà i dels seus aliats: el que ahir era una guerra humanitària en que es va bombardejar Belgrad per salvar Kosovo d’un genocidi i ha acabat amb el reconeixement unilateral d’independència avui és una agressió russa a Geòrgia i una violació de la integritat territorial d’un estat sobirà. Als serbis els deu bullir la sang. Si haguessin estat del costat dels bons des del principi avui Montenegro seguiria sent una regió sèrbia…El que no deixa de maravellar-me és la incapcitat crìtica dels nostres mitjans de comunicació, inclosa La Nostra. Sembla que es dediquin a publicar els comunicats d’agència americans. Per què no pregunten quants diners ha cobrat de Geòrgia els últims tres anys el principal assessor d’afers internacionals de McCain i a canvi de què?\nTens tota la raó amb la OTAN: hauria d’haver desaparegut. S’ha convertit en un negoci en què els americans fan entrar qualsevol país per convertir-los en clients de les seves empreses d’armament. Però és un negoci perilós; la primera guerra mundial va ser un monument a la estupidesa humana producte d’aliances que van arrossegar els uns i els altres. I què hi fem a l’Afganistan matant camperols? Bé perdò, havia oblidat que nosaltres només matem terroristes. Els mateixos terroristes a qui abans d’ahir ajudàvem a combatre els pèrfids russos itot anomenant-los “freedom fighters”. Uns altres que tenen motius per estar contents… Com ens vam deixar colar el gol de convertir l’OTAN en una organitzacio ofensiva? Si mai hi hagut un motiu per a les esquerres de sortir al carrer a demanar la sortida de l’OTAN és aquest.ue\nIb ha dit:\n28 d'agost de 2008 a les 9:29 am\nGeòrgia es va separar de la Unió Soviètica. Tots contents. Ara, dues regions georgianes se separen de Geòrgia. Per què no tots contents? O tots moros o tots cristians.\nSi haguessin mantingut la unitat de la Unió Soviètica, Geòrgia també estaria unida.\n28 d'agost de 2008 a les 11:42 pm\nA la pàgina http://www.txetxenia.org hem traduït i publicat alguns articles de mitjans russos independents (els pocs q queden!) sobre aquest tema. Potser t’interessaria donar-hi una ullada.\n30 d'agost de 2008 a les 3:17 pm\nDesde luego mi impresion es como dices, lo que pasa es que yo no lo habria podido decir mejor, independientemente de que tu tienes mucha mas información que para describir el problema.\n1 de setembre de 2008 a les 11:06 am


Uri s'endú la pólvora a Tona - Empordà\nUri s'endú la pólvora a Tona\nL'olotí fitxa per l'equip osonenc després de fer 20 gols amb el segon filial del Girona el curs passat Amb 32 anys i experiència a Primera, Segona B i Tercera, enceta una nova temporada a 1a Catalana amb la «il·lusió d'un noi de 20 anys»\nbruno martin 20.07.2019 | 06:30\nL'ex del Farners Lluís Padrós serà l'entrenador del Tona. Ue tona\nL'ex del Farners Lluís Padrós serà l'entrenador del Tona.\nUri Santos, en un enfrontament la temporada passada amb el Girona C.\nAhir al matí el compte de Twitter del Tona anunciava que una gran notícia es donaria a conèixer en les següents hores. Sens dubte les maneres no anaven mal encaminades. I és que a la tarda l'equip osonenc va fer oficial el fitxatge del gironí Uri Santos per una temporada. El davanter de 32 anys, en farà 33 a l'octubre, s'ha desvinculat del Girona C, on va jugar la temporada passada després d'arribar-hi provinent de l'Olot. Amb el segon filial de Montilivi, l'olotí va marcar un total de 20 gols al grup primer de la Primera Catalana. «No em va fer res baixar categories. De fet, aquesta darrera temporada vaig començar amb molta il·lusió i la vaig gaudir com si tingués 20 anys», apunta el davanter, que ha sigut sempre un habitual de Segona Divisió B. De fet, a la categoria de bronze ha disputat més de 185 partits repartits amb el Figueres, Girona, Llagostera, el mencionat Olot i el filial del Racing de Santander. Fins i tot en la seva etapa a Cantàbria va poder debutar a Primera Divisió en un Almeria-Racing en què va poder compartir minuts amb Colsa, Munitis, Zigic o Luccin.\nAra, als seus 32 anys d'edat, l'Uri encara un nou repte a Tona, després d'abandonar el Girona C, on només ha estat com a jugador un curs. «Vaig creure que deixar el Girona era oportú. A més de jugar al futbol tinc una feina. Anar a jugar allà m'impossibilitava compaginar les dues coses». Un dels desencadenants que han fet possible l'arribada del gironí a Tona és que jugant allà pot compaginar-s'ho. Però, a més, hi ha d'altres factors diferencials, com que «compta amb tot allò que un jugador vol: té unes molt bones instal·lacions, té una directiva compromesa i un projecte captivador», assevera. A la localitat de la comarca d'Osona, l'Uri s'ajuntarà amb un bon grapat de gironins. «Tot jugador que ha passat per aquest club acaba encantat. És una entitat molt còmoda», afirma el jugador d'Olot, que tot i ser un davanter contrastat i veterà li queda corda per estona. «Sempre s'ha d'escoltar el cos aviam com funciona. De moment estic bé i em trobo en bones condicions. Seguiré jugant. És un esport que m'agrada molt», apunta.\nEl Tona està realitzat un projecte d'allò més ambiciós aquesta temporada i ho fa amb un bon grapat de jugadors gironins. Javi Revert, Ivan Fernández i Ivan Garcia ja hi actuaven la temporada passada, mentre que enguany, a banda d'Uri , s'hi ha afegit també un altre històric del futbol de la demarcació, Ramon Masó. El garrotxí, amb passat a Figueres, Girona, Cassà, Olot o Manlleu, entre d'altres, i que va debutar a Primera amb el Barça de Frank Rijkaard, tanca la seva etapa a la Jonquera. A més a més, l'entrenador serà l'ex del Farners Lluís Padrós.


L'Ésdansa de les Preses tanca amb un 95% de les entrades venudes - El Gerió Digital\nLa 39a edició reformula la festa al Parc amb la incorporació d'audioguies\nDilluns, 30 d'agost de 2021 16:15h\nEl festival Ésdansa de les Preses (Garrotxa) ha tancat la 39a edició aquest cap de setmana amb un 95% de les entrades venudes. La directora, Núria Feixas, ha destacat que la majoria d'espectacles han exhaurit les entrades i es mostra satisfeta amb l'interès que el públic ha rebut totes les propostes.\nA més, el festival ha seguit treballant en oferir espectacles de dansa, però també fer participar en el públic en tallers i activitats complementàries. La 39a edició del festival també ha reformulat la festa al Parc amb la incorporació d'audioguies experiencials per tal de posar en relleu el patrimoni del parc natural i també detallar la història i les vivències de la seva gent.\nEl recorregut per aquesta festa es feia íntegrament amb auriculars. D'aquesta manera, els espectadors podien gaudir d'una immersió total en l'univers sonor del parc. Per altra banda, el festival agraeix a la col·laboració dels 200 voluntaris que han fet diferents tasques.\nPer últim, els organitzadors recorden que la 40a edició es farà del 22 al 28 d'agost del 2022. De cara a aquest aniversari, el seu objectiu segueix essent el de treballat per ser referents entre els festivals de dansa d'arrel tradicional.


IU treballa per aglutinar en una única canditura Units Podem i Más Madrid - Regió7 :: El Diari de la Catalunya Central\nIU treballa per aglutinar en una única canditura Units Podem i Más Madrid\nIU treballa per aglutinar en una única canditura Units Podem i Más Madrid Regió7\nIzquierda Unida treballarà per aconseguir una única candidatura d'esquerres a la Comunitat de Madrid però és conscient de la «dificultat» d'aconseguir que Podem i la nova plataforma d'Íñigo Errejón, Más Madrid, arribin a un acord. Per això, no descarta cap escenari i manté obertes «totes les vies» sobre la forma en què concorrerà a les pròximes autonòmiques.\nAixí ho van posar de manifest ahir en declaracions als mitjans al Congrés el coordinador federal d'IU, Alberto Garzón, i la candidata de la seva organització a l'Assemblea de Madrid i nova diputada, Sol Sánchez, que ahir va prendre possessió del seu escó, en substitució precisament d'Errejón.\n«Des d'IU el que hem de fer és apel·lar a la responsabilitat i tractar de construir la unitat més gran possible en virtut dels nostres programes. No tirem la tovallola, però és veritat que ara mateix és més difícil», va reconèixer Garzón, després de criticar, això sí, la decisió d'Errejón. «Crec que aquesta vegada s'ha equivocat», va afirmar. El líder d'IU va assegurar que la seva organització es mantindrà al marge de la disputa interna, però va reconèixer que aquest procés «afecta tota l'esquerra». Per això, va reafirmar que, a més de «calmar les aigües», tractaran de fer el que estigui al seu abast «per construir unitat». «Aquesta situació ho ha deixat tot en stand by. Ara cal prendre decisions i veure com som capaços de recompondre l'esquerra a Madrid», va dir.


3r Taller El teu negoci a Instagram\nEl proper dia 21 d'octubre, la Regidoria d'Empresa organitza el tercer taller el teu negoci a Instagram, adreçat a emprenedors i empreses de creació recent. Taller de 9 hores de durada, que es desenvolupa en dos sessions.\n2n Taller Intel·ligència emocional a l'empresa 2019\nEl proper dia 17 d'octubre, la Regidoria d'Empresa organitza el segon taller de Intel·ligència emocional enfocada a resultats de l'empresa, adreçat a emprenedors i empreses de creació recent. Taller de 9 hores de durada, que es desenvolupa en dos sessions.\nEl proper dia 8 d'octubre, la Regidoria d'Empresa organitza el segon taller Crea la teva imatge de marca, adreçat a emprenedors i empreses de creació recent. Taller de 9 hores de durada, que es desenvolupa en dos sessions.\n2r Taller Anàlisi i viabilitat econòmica del projecte empresarial\nEl proper dia 24 de setembre, la Regidoria d'Empresa inicia el segon taller de l'anàlisi i viabilitat econòmica del projecte empresarial, adreçat a emprenedors i empreses de recent creació. Taller de 12 hores de durada, que es desenvolupa en tres sessions.\nEls propers dies 17, 18 i 19 de setembre, la Regidoria d'Empresa organitza el quart taller de claus de la comunicació efectiva i "Elevator Pitch", adreçat a emprenedors i empreses de creació recent. Taller de 9 hores de durada, que es desenvoluparà en tres sessions.\nSessió informativa del Servei de Creació d'Empreses 21/2019\nSessió informativa del Servei de Creació d'Empreses 22/2019


26. Ànegl Ruiz i Pablo, Memorias de un perro.\nEdició i introducció d'Eloísa Ruiz González\nCol·lecció Petit Format, 26 (Literatura)\nInstitut Menorquí d'Estudis; Consell Insular de Menorca, 2014\nLa publicació de la novel·la Memorias de un perro, obra inèdita i desconeguda fins ara d'Àngel Ruiz i Pablo, és un dels millors homenatges qeu es pot retre a l'escriptor des Castell en el 150è aniversari del seu naixement. Editada i introduïda per la seva néta Eloísa Ruiz González, que manté amb cura i estimació el llegat cultural del seu pare Jesús Ruiz Manent, l'obra segurament sorprendrà dels seus plantejaments literaris i temàtics.\nLa narració en primera persona del juganer i entremaliat Noti, el ca de la família Ruiz Manent, permet a Àngel Ruiz i Pablo oferir una visió interior i amorosa de la seva dona, dels seus nombrosos fills i filles i, fins i tot, d'ell mateix. En aquest darrer cas, però, l'escriptor, a través dels ulls i de les paraules de Noti, incorpora unes modulacions més crítiques i fins un punt desencantades no només sobre l'ofici i la passió d'escriure, amb la manca de reconeixement social, sinó també sobre el mateix ofici de viure personal i col·lectiu.\nEn aquest sentit, Memorias de un perro d'Àngel Ruiz i Pablo, escrita quatre anys abans de la seva mort, pot ser també llegida com un testament literari i vital en què, a través d'un to aparentment menor, assoleix la grandesa de qui parla del seu món familiar i del sentit mateix de la vida. Lectors i lectores de totes les edats hi podran descobrir un nou Àngel Ruiz i Pablo.


Sandra Bautista, guanya la final de la 18a edició del concurs Sona9 - SIESTV\n15 nov. 2018 Sandra Bautista, guanya la final de la 18a edició del concurs Sona9\nMenut s'emporten el Premi Joventut, L'Home Invent el Premi Èxit\nRedacció.- Sandra Bautista ha guanyat el concurs Sona9 2018 en la final en directe celebrada aquest dimecres 14 de novembre a la sala Luz de Gas de Barcelona. El Premi Sona9 suposa per a la cantautora de Martorelles l’enregistrament i edició d’un disc amb un productor professional i una minigira de cinc concerts en festivals musicals com l’Acústica de Figueres, el Mercat de Música Viva de Vic i el Curtcircuit, entre d’altres.\nEl Premi Joventut, que obté el segon classificat del Sona9, ha estat atorgat al duet de Móra la Nova Menut. Aquest premi consisteix en l’enregistrament a Bucbonera Studios i edició digital d’un EP amb 4 cançons a més d’una minigira de tres concerts en diferents festivals musicals de Catalunya.\nEl Premi Èxit, que s’atorga al tercer classificat, ha estat per la banda de Montcada i Reixac L’Home Invent, i comporta l’enregistrament de dues cançons a Bucbonera Studios, edició digital del single i una campanya de difusió als mitjans del concurs.\nEl Premi per Votació Popular, dirigit al grup amb més vots del públic durant la final del Sona9. Aquest premi se l’han endut L’Home Invent, i consta de 1.000 euros en material musical.\nEnguany el Sona9 ha incorporat un nou guardó, el Premi Cases de la Música, al grup amb més projecció de futur de la fase final segons els professionals de les mateixes Cases de la Música de Catalunya. Aquest premi consisteix en un programa de tutoria/coaching anomenat Incubadora Musical, que inclou uns packs d’accions amb l’objectiu d’ajudar el grup o solista a fer un salt qualitatiu en la seva carrera musical, que inclou producció, gravació, gestió, assessorament, seguiment de la carrera musical del grup i ajut a la creació. Els guanyadors han estat els barcelonins Plou.\nEn el transcurs de la nit, Senyor Oca –guanyadors de la darrera edició del concurs Sona9– han presentat les cançons del seu flamant disc de debut Cant de pagès (Right Here Right Now, 2018).


Les penyes de Lleó esperen el Barça | FCBarcelona.cat\nLes penyes de Lleó esperen el Barça\nLes penyes de Lleó, il·lusionats esperant el Barça\nLes penyes blaugrana de Lleó estan entusiasmades per rebre el FC Barcelona el proper dia 28 d’octubre en el partit de Copa contra la Cultural y Deportiva Leonesa. Un sopar de gala donarà el tret de sortida a la rebuda.\nLuis María Alonso, president de la PB de Boñar i de l’Agrupació de Penyes de Lleó, ha manifestat en declaracions a www.fcbarcelona.cat que “la notícia ha generat molta il·lusió entre els penyistes lleonesos” i que “sobretot han estat els penyistes més grans els que s’han il•lusionat més, ja que reviuen el passat amb l’únic precedent que ha enfrontat els dos equips”.\nLa sort ha fet que aquests dos equips es tornessin a trobar 54 anys després en la competició del KO. Tot i que ja han passat molts anys i no va ser testimoni de l’únic precedent entre els dos equips, L.M. Alonso coneix la història del Barça i de la Cultu, ja que els més grans l’hi han explicat: “Sé que César jugava amb la Cultural i que el Barça va guanyar 0-1 aquí, a Lleó, amb gol de Suárez i que també va guanyar per 4 a 0 a Barcelona. A més, això va passar en l’últim partit de la Lliga 1955/56, l’única temporada que la Cultu ha estat a Primera”.\nRebuda de gala\nSegons Alonso, “volem organitzar una festa per recordar-ho. Per això preparem un sopar de gala, el dia abans del partit, que reuneixi el president del FC Barcelona, Joan Laporta, l’alcalde de Lleó, Francisco Fernández, el president de la Cultural y Deportiva Leonesa, i intentarem que vingui el president del Govern, José Luis Rodríguez Zapatero, ja que ell és natural de Lleó”.\nLuis María Alonso ha reconegut tenir el cor partit, però assumeix que“durant tot l’any lluitem i viatgem per defensar els colors, som barcelonistes i ho serem sempre”.\nDes de dissabte, la Cultural y Deportiva Leonesa, a tavés del seu web, ha posat a la venda les entrades per al partit contra el Barça a Lleó. Els preus fixats van dels 25 als 45 euros per als abonats i dels 50 als 90 euros per al públic en general. A més, el club lleonès disposa d’entrades més econòmiques per al públic infantil.


IniciCirurgia estèticaRemodelació Facial\nQuè és la Remodelació Facial?\nLa cirurgia de Remodelació Facial aconsegueix realitzar canvis en l’estructura i perfils de la cara, actuant principalment sobre els ossos facials tals com a mandíbula, mentó, pòmuls, arcs ciliars, maxil·lars i nas, encara que en els últims temps la remodelació de teixits tous a través de lipofilling (empelts de greix) també ha adquirit un paper notable.\nEn ocasions mes que un defecte únic el que hi ha són desproporcions entre els diferents elements de la cara, la qual cosa trenca l’harmonia del rostre, per això una intervenció sobre una part d’ell, per ben feta que estigui, no sol tenir un resultat satisfactori.\nLa remodelació de certs angles de la cara, prominències o depressions serveixen per donar caràcter a una cara o per contra per suavitzar-la, però en tot cas per donar harmonia entre les seves parts.\nAquesta cirurgia dol molt? Doncs no, de fet, tallar, mobilitzar i fixar un os no dol gens de res. El que si és cert és que per arribar a l’os cal realitzar incisions en pell, mucosa i altres teixits tous que es van a inflamar i provoquen molèsties, però molt, molt rarament dolors.\nEm va a canviar tota la cara? Òbviament depenent de quantes zones es remodelin el canvi serà mes o menys espectacular, però va a seguir sent Un. mateix/a i les seves expressions i la mirada seran les mateixes.\nQuan es veu el resultat? Generalment es veu de manera immediata, solament que ha mesurada que la inflamació disminueixi els resultats es veuran mes i millor. La inflamació pot trigar a desaparèixer paulativament entre 15 dies i un mes.\nQueden moltes cicatrius? No, molt poques i generalment no visibles, ja que es fan per l’interior de la boca o per plecs naturals on s’amaguen, a part de que la cara és la zona del cos on millor se cicatritza.


Guilin Yue Hui River View Hotel Split Croàcia - Ofertes d'hotels amb els MILLORS DESCOMPTES EN LÍNIA\nMés informació sobre Guilin Yue Hui River View Hotel\nAl visitar Split, vosté es sentirà com a casa a Apartment Velebitska, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment Velebitska ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Apartment Velebitska es reflexa en cada habitació. aire condicionat, calefacció, balcó/terrassa, aparell de televisió, TV satèl•lit/cable són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Split, faci de Apartment Velebitska la vostra llar.


PAUL NAGLE tota la informació del pilot / coo-pilot - WorldRallyTour\nPerfil del coo-pilot\nDATA NAIXEMENT 29.08.1978\nPaul Nagle va arribar als ral·lis molt jove, el seu pare era copilot a nivell nacional i una figura clau en l’organització de curses prop de la casa de la família a Irlanda.\nDesprés de debutar el 1997, la gran oportunitat de Nagles va arribar el 2002, quan es va proclamar copilot campió de la Supercopa Peugeot, competint en proves del Regne Unit i França.\nDesprés de diverses temporades competint en la seva Irlanda natal, va finalitzar en una meritòria sisena plaça en el Ral·li de Mèxic de 2006 al costat de Gareth MacHale, però un fort accident a la següent temporada va reduir el seu programa en el WRC.\nEs va associar amb Kris Meeke per guanyar l’Intercontinental Ral·li Challenge el 2009 i van finalitzar tercers en 2010 amb un Peugeot 207, aquestes actuacions els van valer per tenir un lloc en l’equip MINI del WRC el 2011.\nQüestions pressupostàries els van deixar fora del programa i Nagle es va vincular a Craig Breene en la segona meitat de 2012 després de les mort de Gareth Roberts, aconseguint el títol del SWRC.\nNagle va reemplaçar al lesionat Mikko Markkula durant dos ral·lis al costat de Andreas Mikkelsen el 2013 abans de tornar al costat de Meeke quan el nord-irlandès es va fer amb un programa complet en el WRC amb Citroën el 2014.\nLa relació amb la firma francesa va millorar. No només Nagle i Meeke van aconseguir la seva primera victòria en el WRC a Argentina, sinó que a més Citroën els va oferir un contracte de tres anys.\nEn 2016 Nagle copilot a Meeke cap a la victòria a Portugal ia Finlàndia, mentre que junts lideraven el procés de desenvolupament i test del nou Citroën C3 WRC amb el qual l’equip francès torna al WRC el 2017 després d’un any sabàtic.


La 57a edició de l'aplec de la sardana d'Olot atrau a gent de tot Catalunya - Garrotxa Digital\nLa 57a edició de l’aplec de la sardana d’Olot atrau a gent de tot Catalunya\nOlot. Publicat a les 18:08\nDiumenge el Parc Nou i el Pavelló Firal va acollir la 57a edició de l’aplec de la sardana d’Olot, un dels esdeveniments més importants d’aquesta dansa tradicional. Les colles de la Principal d’Olot, així com la principal de Llobregat i la Jovenívola de Sabadell eren les encarregades de musicar les sardanes al llarg de la jornada.\nAssumpte Riera, participant de l’Aplec sardanista: Nosaltres ja fa molts anys que venim sempre, som de l’esquirol però venim sempre a l’aplec d’Olot perquè som sardanistes i és un dels aplecs importants de Catalunya\nMalgrat que el temps ha estat inestable i ha fet canviar d’ubicació a l’esdeveniment gent de tot arreu de Catalunya ha vingut a participar en l’aplec per gaudir de la dansa, la música i la bona companyia.\nIgnasi Riera, president agrupació sardanista d’Olot: Ja feia uns dies que ens preveia que ens plouria, la previsió és de 2 a 4 de la tarda. El pitjor moment és l’hora de dinar, no podem estar a mig dinar, agafar plats i anar a aixopluc en un lloc que no tenim res per abrigar-nos.\nDurant el dia s’ha ballat una sardana dedicada al tren d’Olot. Finalment, la jornada ha acabat amb la cantada de la sardana Adéu, vila d’Olot a càrrec de la Coral de Gent Gran d’Olot a la llum de les espelmes.


La PTP demana ajornar el tren llançadora a l’aeroport i millorar abans Rodalies | betevé\nSílvia Carbonell | Dijous, 21 de Mai del 2015, a les 13.11\nEl president de Promoció del Transport Públic (PTP), Ricard Riol, ha demanat deixar de banda el tren llançadora que ha de connectar l’aeroport de Barcelona amb el centre de la ciutat el 2018 fins no que s’hagi millorat la capacitat dels túnels de la xarxa de Rodalies. “Si Foment és incapaç de posar Renfe al mateix nivell que FGC, que traspassi la infraestructura”, ha dit després de la incidència que ha afectat la totalitat de la xarxa aquest dijous.\nRiol ha estat crític amb la gestió d’Adif sobre la xarxa de Rodalies que “és inestable i no s’aguanta”, després de la incidència que s’ha produït aquest dijous al Centre de Control, que ha causat retards d’una hora al llarg del matí. Segons Riol, una de les solucions per renovar el servei i posar fi a les avaries “constants” seria posposar l’obra del tren llançadora que ha d’unir l’aeroport amb la ciutat en tres anys i centrar els esforços en la millora de Rodalies. De fet, la setmana passada el Ministeri de Foment va anunciar una inversió per a la connexió ràpida entre el centre de Barcelona i l’aeroport del Prat de 220 milions d’euros. Segons Riol, el tren llançadora suposarà no només congestionar més el servei de Rodalies, sinó “enterrar” abans que entri en funcionament l’L9 del metro, que al febrer unirà Zona Universitària amb l’aeroport. Promoció del Transport Públic planteja utilitzar els 220 milions de € en la millora de la senyalització dels túnels ferroviaris de Barcelona, ampliar les andanes d’Arc de Triomf i de l’estació de l’aeroport, entre d’altres.\nRecuperar el pla dels 4.000 M €\nEl president de la PTP diu que la proposta ideal és complir el Pla de Rodalies 2008-2015 que va aprovar l’anterior ministre del PSOE, José Blanco, i que suposava una inversió de 4.000 milions de € en la xarxa de Rodalies Catalunya. La inversió mai no es va executar totalment i la inversió va ser poc més del 10%. A principis de mes Foment va anunciar una injecció de 400 milions d’euros per tal d’actualitzar el sistema de Rodalies de Barcelona.\n— Adif — Aeroport Josep Tarradellas Barcelona-el Prat — Departament de Territori i Sostenibilitat — ministeri de foment — obres — Promoció del Transport Públic (PTP) — Renfe — Rodalies — T1